Slúchadlá, televízory, ale aj zubné kefky či vysávač. Našli sme 16 najlepších a reálnych Black Friday zliav
Preverili sme stovky zľavnených produktov a vybrali sme tie, ktoré sú ozaj výrazne lacnejšie než inokedy
V prípade že problémy pretrvávajú, kontaktuj prosím administrátora.
V prípade že problémy pretrvávajú, kontaktuj prosím administrátora.
Niekedy je ozaj komplikované sa zorientovať v ponukách obchodov s obrovskými nápismi oznamujúcimi aj 80-percentné zľavy. Hlavne teraz pred Vianocami. Pozreli sme sa na ich tvrdenia za vás a vybrali niekoľko modelov hlavne zo segmentu čiernej techniky, ktoré sa teraz ozaj oplatia. A nie, nie je to inzercia. Vyberali sme z tuctov značiek u rôznych predajcov.
Black Friday je tradične štvrtý novembrový piatok a v USA to bol deň s výraznými výpredajmi a zlacnenými cenami. Postupne sa tento pojem ohýbal a vznikol napríklad Cyber Monday. Teda prvý pondelok po Black Friday, kedy sa na zľavy sústredili predajcovia elektroniky.
No a posledné roky si aj slovenskí predajcovia tento pojem úplne sfušovali a označujú tak hocijaký výpredaj pokojne aj uprostred apríla. Ale stále platí, že koncom novembra sa tých zľavových akcií nakopí toľko, že pár reálnych zliav sa nájde.
- Kto má skvelú zľavu na jeden z najlepších OLED televízorov na trhu
- Koľko stojí dvojité balenie high-end elektrických zubných kefiek
- Kde majú hi-fi slúchadlá od Sennheiser o tretinu lacnejšie
Ako sme vyberali
Reálne zľavy sú také ceny, ktoré sú citeľne nižšie než vo všetkých ostatných obchodoch. A zároveň ide o výrobok, ktorý sme vyskúšali alebo ma dobré renomé. Je to babračka, pretože každý výrobca si teraz nahodí nálepku s 20, 40 aj 60-percentnou zľavou a človek môže mať pocit, že to musí byť super nákup.
V skutočnosti je to len zľava oproti najvyššej cene len toho konkrétneho predajcu. Stačí, že pred rokom hoci len jeden deň mal oficiálnu cenu za nejaký televízor 1 000 eur. Potom ho predáva za 800 eur rovnako ako všetci ostatní, ale pokojne si môže napísať, že to je cena s 20-percentnou zľavou. Teraz sa môže nájsť jeden predajca, ktorý tento televízor ponúka za 600 eur. A práve takéto zľavy sme hľadali.
Nejde o tie najlepšie produkty z daného segmentu. Len sú výrazne zlacnené. Možno ho nepotrebuješ a netreba sa nechať zlákať len kvôli cene. Ale možno si celý rok pokukoval po nových slúchadlách, a teraz ich jednoducho máš v tomto výbere niekoľko, ktoré sú lacnejšie než pred mesiacom. Ide o výber len zo slovenských obchodov a z nemeckého a anglického Amazonu.
Pri výbere sme používali porovnávač cien Heuréka a vybrali také zľavnené ceny, ktoré mal zalistované jeden či dvaja predajcovia a nebola to bežná cena u takmer každého. Brali sme do úvahy ceny v spomenutom porovnávači len pri obchodoch s viac ako 1 000 hodnoteniami nakupujúcich.
Sony WH-H910NB (156 eur, bežne od 270 eur)
Jemne orezaný model luxusných bezdrôtových slúchadiel Sony WH-1000XM4, ktoré sú však o dosť drahšie. Tento model má však takmer všetko. Výdrž batérie až 35 hodín, dotykové ovládanie, vstavaný mikrofón a ľahkú skladaciu konštrukciu. Ale hlavne to sú slúchadlá s výborným zvukom, ktoré podporujú aktívne potlačenie okolitého hluku. Podporujú tiež AAC aj LDAC a párovanie cez NFC. Takúto výbavu nájsť za menej ako dve stovky ja rarita.
Withings Body+ (70 eur, bežne 100 eur)
Toto si kúp pre seba. Ako dar pre partnerku alebo partnera to nemusí byť najlepší nápad. Hlavne ak je citlivý na svoju hmotnosť. Na druhú stranu mu práve táto smart váha môže pomôcť vytvoriť si zdravšie návyky, lebo bude mať pred očami progres pri každom vážení. Body+ už používame viac ako rok pri plnej spokojnosti.
Váži presne, je elegantná a smart funkcie nie sú len nejaká reklamná finta. Withings má viacero zdravotne orientovaných produktov a všetky sa ovládajú cez ich výborne spracovanú aplikáciu. Rovnako aj údaje o hmotnosti, pomere tuku, svalstva, vody či počasie sa zobrazia na displeji váhy aj v aplikácii. A za túto cenu priamo zo stránky výrobcu je to super kúpa.
Bowers & Wilkins PI4 (v prepočte 120 eur, bežne od 280 eur)
Ak si plánoval nejaké bezdrôtové slúchadlá do uší a hľadal si niečo zamerané na kvalitu zvuku, toto môže byť ono. Za tú plnú sumu možno nestoja. Respektíve majú veľmi podobne kvalitných konkurentov, ktorí stoja o desiatky eur menej. Ale teraz v akcii za menej ako polovicu? To už definitívne stoja za pozornosť. Ide o model z odolného silikónu a gumy s výdržou okolo 10 – 11 hodín. A s podporou aktívneho potlačenia hluku, koneku AptX, funkciou automatického pozastavenia prehrávania pri zložení slúchadla a prémiové meniče s rozsahom 10 Hz až 30 MHz.
Reolink E1 (34 eur, bežne od 58 eur)
Doslova za cenu asi troch menu v McDonald's teraz môžeš mať celkom slušnú bezpečnostnú IP kameru. Pár modelov od Reolink sme skúšali. Síce nemali ten najkvalitnejší obraz na trhu, ale aplikácia bola spoľahlivá a hlavne pomer kvality s výbavou voči cene majú výborný. E1 je malá interiérová kamera s objektívom na pohyblivom ramene, takže v aplikácií sa môže rozhliadnuť po celej izbe. Samozrejmosťou je nočné videnie až do 12 metrov a podpora nahrávania na microSD kartu. Kameru s rozlíšením 3 Mpix a podporou virtuálnych asistentov za takú cenu budeš hľadať asi márne.
Denon AVR-X2700H DAB (499 eur, bežne od 690 eur)
AV prijímače domácky nazývane aj zosilňovače alebo receivery sa často podceňujú. Pritom je to univerzálne zariadenie, ktoré je ideálnym základným kameňom audiovizuálnej výbavy obývačky. Vylepšujú a riadia zvuk v pripojených reproduktoroch či už ide signál z televízora, hernej konzoly, Blu-Ray prehrávača alebo smartfónu. Tento model od Denonu okrem toho, že podporuje 7.2 kanálový zvuk s výkonom 150 W pozná prakticky všetky funkcie, ktoré by aj extra náročný filmový, herný a hudobný fanúšik mohol potrebovať.
Zvláda 4k 120 Hz pass-through, Dolby Vision aj HDR10+, priestorový zvuk Dolby Atmos aj DTS X, vie streamovať služby ako Spotify, Tidal a bezdrôtovo aj priamo z mobilu alebo tabletu, vrátane AirPlay 2, spolupracuje s virtuálnymi asistentkami Amazon Alexa, Google Assistant aj Apple Siri a ako bonus má vstavaný digitálny tuner DAB. Pod 500 eur asi nič lepšie nenájdeš. Zľava začne platiť až od piatku 27.11.
Čo sa dozvieš po odomknutí?
- Kto má skvelú zľavu na jeden z najlepších OLED televízorov na trhu
- Koľko stojí dvojité balenie high-end elektrických zubných kefiek
- Kde majú hi-fi slúchadlá od Sennheiser o tretinu lacnejšie
- Ktoré smart hodinky od Samsungu teraz kúpiš vo výhodnej zľave
V prípade že problémy pretrvávajú, kontaktuj prosím administrátora.
V prípade že problémy pretrvávajú, kontaktuj prosím administrátora.